Igoris Akinfejevas
Igoris Vladimirovičius Akinfejevas (Игорь Владимирович Акинфеев; g. 1986 m. balandžio 8 d.) – Rusijos futbolininkas, rungtyniaujantis vartininko pozicijoje. Atstovauja Maskvos CSKA klubui. Nuo pat vaikystės treniravosi CSKA jaunimo komandose, o būdamas 17-os metų pateko į pagrindinę komandą. Netrukus jis tapo pagrindiniu komandos vartininku. 2004 m. Akinfejevas debiutavo Rusijos rinktinėje ir tapo jauniausiu visų laikų Rusijos rinktinės žaidėju (debiuto metu jam buvo 18 metų ir 20 dienų). Buvo paimtas į 2004 m. Europos čempionatą kaip trečiasis vartininkas. 2008 m. Europos čempionate jis jau buvo pagrindinis Rusijos vartininkas.